paragraph_text: Amerikanac u Parizu (engl. An American in Paris) je američki glazbeni film iz 1951. godine. Film je distribuirao studio Metro-Goldwyn-Mayer. Režirao ga je Vincente Minnelli, a u glavnim su se ulogama pojavili Gene Kelly, Leslie Caron, Oscar Levant, Georges Guétary i Nina Foch. Inspiriran je skladbom Georgea Gershwina iz 1928. godine. Riječi je napisao njegov brat Ira Gershwin, dok je glazbu obradio Saul Chaplin.